Diari Oficial de la Generalitat Valenciana


Sumari del DOGV 9247, del 31-12-2021 (2021/13922)

RESOLUCIÓ de 29 de desembre de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones majors dependents per als sis primers mesos de l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13359


Data del document
:   29-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de desembre de 2021, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones majors dependents per als sis primers mesos de l'any 2022. [2021/13980]  
Antecedents de fet  
I. Per Resolució de 27 de març de 2019, de la Vicepresidència i Conselleria d'Igualtat i Polítiques Inclusives (publicada en el DOGV núm. 8519 de 01.04.2019) es van convocar els acords d'acció concertada en matèria de serveis socials en el sector d'atenció a persones majors dependents per a 2019-2020, que en l'apartat tercer s'estableix que «Per Resolució de la persona titular de la conselleria competent en matèria de serveis socials es podrà procedir, per raó d'interés públic i amb anterioritat a la data de finalització, a l'ampliació del període de vigència de l'acord d'acció concertada mitjançant pròrroga anual, de mutu acord, dels centres concertats per un màxim de dos anys».  
  
II. Per Resolució de 28 de juny de 2019, de la Vicepresidència i Conselleria d'Igualtat i Polítiques Inclusives (publicada en el DOGV núm. 8586 de 08.07.2019) i en les correccions d'errors d'aquesta resolució de la Vicepresidència i Conselleria d'Igualtat i Polítiques Inclusives (publicades en el DOGV núm. 8590 de 12.07.219 i en el núm. 8605 de 02.08.2019), es va resoldre el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en matèria de serveis socials en el sector d'atenció a persones majors dependents, que aprova el concert de places i centres d'atenció social a persones majors dependents, que consten en l'annex I d'aquesta resolució, així com l'import total corresponent per a 2019-2020.  
En aquesta resolució, en el punt resolutiu únic, s'estableix que: «Els concerts socials que se subscriguen, tindran una duració de dos anys, conformement amb el que s'estableix en la convocatòria, des de la data d'efectes fixada en la resolució i el document de formalització, finalitzant el dia 31 de desembre de 2020, amb possibilitat de pròrroga». Conformement amb el que es disposa en la resolució de convocatòria, per resolució de la persona titular de la conselleria competent en matèria de serveis socials es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals».  
III. Per Resolució de 22 d'octubre de 2020, de la directora general de Gestió i Organització del Sistema, es resol iniciar d'ofici el procediment de pròrroga de l'acord d'acció concertada en matèria de serveis socials en el sector d'atenció a persones majors dependents per a l'any 2021, amb totes les entitats i centres inclosos en la Resolució de 28 de juny de 2019 (DOGV 8586, 08.07.2019) amb les correccions d'errades publicades en el DOGV núm. 8590 de 12.07.219 i en el núm. 8605 de 02.08.2019.  
Les entitats d'iniciativa social, que han subscrit i formalitzat concerts socials en aquest sector en l'exercici 2019-2020, van ser notificades de l'inici d'ofici del procediment de pròrroga l'any 2021, i se'ls va concedir l'oportú tràmit d'audiència, per termini de deu dies hàbils.  
IV. Les entitats d'iniciativa social van mostrar la seua conformitat a la proposta de pròrroga del concert per a l'any 2021, i s'ha acreditat en informes de les Direccions Territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
V. Mitjançant Resolució de 28 de desembre de 2020, de la Vicepresidència i Conselleria d'Igualtat i Polítiques Inclusives (publicada en el DOGV núm. 8986 de 30.12.2020) i en la correcció d'errors publicada en el DOGV núm. 9035 de 05.03.2021, es prorroguen els acords d'acció concertada en matèria de serveis socials en el sector d'atenció a persones majors dependents per al període 2021.  
  
VI. Mitjançant Resolució de 17 de juny de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9112 de 22.06.2021), es van convocar els acords d'acció concertada en matèria de serveis socials en el sector d'atenció a persones majors dependents per al període 2021. En l'apartat quart d'aquesta resolució, s'estableix que «Es delega en la persona titular de la Direcció General de Gestió i Organització del Sistema, la resolució del procediment d'acció concertada a què es refereix aquesta convocatòria, així com, per raó d'interés públic i amb anterioritat a la data de finalització, l'ampliació del període de vigència de l'acord d'acció concertada, mitjançant pròrroga, de mutu acord, dels serveis concertats.»  
  
VII. Per Resolució de 8 de setembre de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9174 de 15.09.2021), es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones majors dependents, per al període 2021.  
  
VIII. Per Resolució de 24 de novembre de 2021, de la directora general de Gestió i Organització del Sistema, es resol iniciar d'ofici el procediment de pròrroga de l'acord d'acció concertada i el concert de places i centres en matèria de serveis socials en el sector d'atenció a persones majors dependents per als sis primers mesos de 2022, amb totes les entitats i centres inclosos en la Resolució de 28 de juny de 2019 (DOGV 8586, 08.07.2019) i les seues correccions d'errors en el DOGV núm. 8590 de 12.07.2019 i DOGV núm. 8605 de 02.08.2019); i Resolució de 8 de setembre de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9174 de 15.09.2021).  
Les entitats d'iniciativa social, que han subscrit i formalitzat concerts socials en aquest sector en l'exercici 2019 i 2021, van ser notificades de l'inici d'ofici del procediment de pròrroga per als sis primers mesos de l'any 2022, concedint-los l'oportú tràmit d'audiència, per termini de deu dies hàbils.  
IX. Les entitats d'iniciativa social han mostrat la seua conformitat a la proposta de pròrroga del concert social per sis mesos, havent-se acreditat per informe de les Direccions Territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
Fonaments de dret  
I. La Vicepresidència i Conselleria d'Igualtat i Polítiques Inclusives és l'òrgan jeràrquic superior del departament i exerceix totes les atribucions conferides per la Llei del Consell en l'àmbit de les competències que estableix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8959, 24.11.2020).  
II. D'acord amb les competències que l'article 40 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019) atribueix a la Direcció General de Gestió i Organització del Sistema en matèria de la implementació de l'acció concertada.  
III. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36), i estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
IV. tal com estableix l'article 35 del mencionat Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que existisca consignació pressupostària adequada i suficient per a això.  
V. La pròrroga de places i serveis concertats per a l'any 2022 es realitza mantenint els mòduls econòmics (euros/plaça/dia) i import de places concertades amb cada entitat i centre, aprovades per Resolució de 27 de març de 2019, de la Vicepresidència i Conselleria d'Igualtat i Polítiques Inclusives per la qual es convoquen els acords d'acció concertada en matèria de serveis socials en el sector d'atenció a persones majors dependents per a 2019-2020, que va ser objecte de publicació en el DOGV núm. 8519 de 01.04.2019, així com en la Resolució de 17 de juny de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9112 de 22.06.2021), amb les seues corresponents resolucions de concessió enumerades anteriorment i amb l'actualització realitzada per tractar-se d'un any no de traspàs.  
  
No obstant això, per a l'any 2022 els mòduls econòmics aprovats mitjançant Resolució de 27 de març de 2019 i Resolució de 17 de juny de 2021, podran revisar-se durant el termini de duració del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes establits en la Llei 2/2015, de 30 de març, de desindexació de l'economia espanyola tal com disposa l'article 33.2 del Decret 181/2017, de 17 de novembre, del Consell. Així mateix, l'anteriorment exposat queda condicionat a l'efectiva aprovació del pressupost de la Generalitat a través de la llei de pressupostos de la Generalitat per a l'exercici 2022.  
I per tot això, conformement amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, resolc:  
  
Primer  
Aprovar la pròrroga per als sis primers mesos de l'any 2022 de l'acord d'acció concertada i el concert de places i centres d'atenció social a persones majors dependents, que han sigut concedides i formalitzades en document de concert social amb les entitats i centres als quals es refereix la Resolució de 28 de juny de 2019, de la Vicepresidència i Conselleria d'Igualtat i Polítiques Inclusives (publicada en el DOGV núm. 8586 de 08.07.2019) i en les correccions d'errors d'aquesta resolució de la Vicepresidència i Conselleria d'Igualtat i Polítiques Inclusives (publicades en el DOGV núm. 8590 de 12.07.219 i en el núm. 8605 de 02.08.2019) i que apareixen en l'annex I.  
  
Segon  
Aprovar la pròrroga per als sis primers mesos de l'any 2022 de l'acord d'acció concertada i el concert de places i centres d'atenció social a persones majors dependents, que han sigut concedides i formalitzades en document de concert social amb les entitats i centres als quals es refereix la Resolució de 8 de setembre de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9174 de 15.09.2021) i que apareixen en l'annex II.  
  
  
Tercer  
Aprovar el manteniment del nombre de places i centres concertats en l'exercici 2021, per als sis primers mesos de l'any 2022, conformement als mòduls econòmics que consten en les respectives resolucions de convocatòria, amb l'actualització realitzada per tractar-se d'un any no de traspàs, amb la identificació de l'entitat titular, CIF, tipologia de centre, nombre de places concertades i import dels sis primers mesos de l'any 2022 que s'indiquen en els annexos d'aquesta resolució.  
L'aprovació de la pròrroga de concerts socials per import total de 53.129.540 ?, s'efectua amb efectes d'1 de gener a 30 de juny de 2022, i amb càrrec al crèdit consignat en el programa pressupostari 311.20 Gestió i Organització del Sistema, capítol IV, línia S1326000 «serveis socials especialitzats tercera edat», de la Secció 16 del Pressupost de Despeses de la Vicepresidència i Conselleria d'Igualtat i Polítiques Inclusives, previst en el projecte de Llei de pressupost de la Generalitat per a l'exercici 2022, quedant condicionat la despesa i import dels concerts socials a l'aprovació i l'existència de crèdit adequat i suficient en el pressupost.  
  
Quart  
La formalització de la pròrroga acordada es realitzarà dins del termini de 30 dies, a comptar des del següent al de publicació de la present resolució en el DOGV, mitjançant una addenda al document de formalització de concert social subscrit l'any 2019 i el 2021.  
  
València, 29 de desembre de 2021.- La vicepresidenta i consellera d'Igualtat i Polítiques Inclusives: Mónica Oltra Jarque, p. d. (art. 17.2.e del Decret 170/2020, de 30 d'octubre, del Consell), la directora general de Gestió i Organització del Sistema: Patricia Ramón Galindo.